CELEX: 32014D0476
Language: bg
Date: 2014-07-17 00:00:00
Title: 2014/476/ЕС: Решение за изпълнение на Комисията от 17 юли 2014 година за даване на разрешение за методи за класификация на кланични трупове на свине в Швеция и за отмяна на Решение 97/370/ЕО на Комисията (нотифицирано под номер С(2014) 4946)

19.7.2014   
            
            
               BG
            
            
               Официален вестник на Европейския съюз
            
            
               L 214/29
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 17 юли 2014 година
   за даване на разрешение за методи за класификация на кланични трупове на свине в Швеция и за отмяна на Решение 97/370/ЕО на Комисията
   
      
         (нотифицирано под номер С(2014) 4946)
      
   
   (само текстът на шведски език е автентичен)
   
      (2014/476/ЕС)
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 20, буква п) от него,
   като има предвид, че:
   
               (1)
            
            
               В част Б, раздел IV, точка 1 от приложение IV към Регламент (ЕС) № 1308/2013 се предвижда, че за класификацията на кланичните трупове на свинете съдържанието на постно месо в кланичния труп се определя чрез методи на категоризиране, разрешени от Комисията, като се допускат само статистически доказани методи за оценка, които почиват на физическо измерване на една или повече анатомични части на кланичния труп на свинете. Разрешаването на даден метод за категоризиране зависи от неговото съответствие на максимално допустимата статистическа грешка при оценката. Допустимата грешка е определена в член 23, параграф 3 от Регламент (ЕО) № 1249/2008 на Комисията (2).
            
         
               (2)
            
            
               С Решение 97/370/ЕО на Комисията (3) беше разрешено в Швеция да се използват три метода за класификация на кланичните трупове на свине.
            
         
               (3)
            
            
               Тъй като за разрешените методи за класификация е необходима техническа адаптация, Швеция поиска от Комисията да разреши замяна на формулата, използвана в методите „Intra-scope (Optical Probe)“, „Hennessy Grading Probe (HGP II)“ и AutoFom, както и да разреши два нови метода „Fat-O-Meat'er II (FOM II)“ и „Hennessy Grading Probe 7 (HGP 7)“ за класификация на кланични трупове на свине на територията ѝ. В протокола по член 23, параграф 4 от Регламент (ЕО) № 1249/2008 Швеция представи подробно описание на пробната дисекция, указвайки принципите, на които се основават новите формули, резултатите от пробната дисекция и уравненията, използвани за изчисляване на процента постно месо.
            
         
               (4)
            
            
               При разглеждане на това искане бе установено, че условията за разрешаване на тези нови формули и методи са изпълнени. По тази причина тези нови формули и методи следва да бъдат разрешени в Швеция.
            
         
               (5)
            
            
               Не следва да се разрешават изменения на уредите или методите за класификация, освен ако тези изменения не са изрично разрешени с решение за изпълнение на Комисията.
            
         
               (6)
            
            
               С оглед на яснотата и правната сигурност следва да бъде прието ново решение. Поради това Решение 97/370/ЕО следва да бъде отменено.
            
         
               (7)
            
            
               Мерките, предвидени в настоящия регламент, са в съответствие със становището на Комитета за общата организация на селскостопанските пазари,
            
         ПРИЕ НАСТОЯЩОТО РЕШЕНИЕ:
   Член 1
   Съгласно част Б, раздел IV, точка 1 от приложение IV към Регламент (ЕС) № 1308/2013 се разрешава използването на следните методи за класификация на кланичните трупове на свине в Швеция:
   
               а)
            
            
               уредът „Intra-scope (Optical Probe)“ и съответните методи за оценка, като подробности за тях са представени в част I от приложението;
            
         
               б)
            
            
               уредът „Hennessy Grading Probe 2 (HGP 2)“ и съответните методи за оценка, като подробности за тях са представени в част II от приложението;
            
         
               в)
            
            
               уредът „AutoFоm III“ и съответните методи за оценка, като подробности за тях са представени в част III от приложението;
            
         
               г)
            
            
               уредът „Fat-O-Meat'er II (FOM II)“ и съответните методи за оценка, като подробности за тях са представени в част IV от приложението;
            
         
               д)
            
            
               уредът „Hennessy Grading Probe 7 (HGP 7)“ и съответните методи за оценка, като подробности за тях са представени в част V от приложението.
            
         Член 2
   Не се допускат изменения на разрешените уреди или методи за класификация, освен ако тези изменения не са изрично разрешени с решение за изпълнение на Комисията.
   Член 3
   Решение 97/370/ЕО се отменя.
   Член 4
   Настоящото решение се прилага от 1 юли 2014 г.
   Член 5
   Адресат на настоящото решение е Кралство Швеция.
   
      Съставено в Брюксел на 17 юли 2014 година.
      
         
            За Комисията
         
         Dacian CIOLOȘ
         
            Член на Комисията
         
      
   
   
      (1)  ОВ L 347, 20.12.2013 г., стр. 671.
   
      (2)  Регламент (ЕО) № 1249/2008 на Комисията от 10 декември 2008 г. за установяване на подробни правила за прилагане на скалите на Общността за класификация на кланични трупове на говеда, свине и овце и за отчитане на цените, свързани с тях (ОВ L 337, 16.12.2008 г., стр. 3).
   
      (3)  ОВ L 157, 14.6.1997 г., стр. 19.
   
      ПРИЛОЖЕНИЕ
      МЕТОДИ ЗА КЛАСИФИКАЦИЯ НА КЛАНИЧНИ ТРУПОВЕ НА СВИНЕ В ШВЕЦИЯ
      ЧАСТ I
      
         Intrascope (Optical Probe)
      
      
               
                  1.
               
               
                  Правилата в тази част се прилагат, когато класификацията на кланичните трупове на свине се извършва с уреда „Intrascope“ (Optical Probe).
               
            
               
                  2.
               
               
                  Уредът е оборудван с шестоъгълна сонда с максимална ширина 12 mm (и 19 mm на острието на върха на сондата), с прозорче за наблюдение и източник на светлина, както и с плъзгащ се цилиндър.
               
            
               
                  3.
               
               
                  Съдържанието на постно месо в кланичните трупове се изчислява по следната формула:
                  
                     
                  където:
                  
                              SP_F1
                           
                           
                              :
                           
                           
                              дебелината на сланината на гърба (включително кожата) в милиметри, измерена на 8 cm от линията на разполовяване непосредствено зад последното ребро
                           
                        
            
               
                  4.
               
               
                  Тази формула важи за кланични трупове с тегло между 50 и 120 килограма.
               
            ЧАСТ II
      
         Hennessy Grading Probe 2 (HPG 2)
      
      
               
                  1.
               
               
                  Правилата в тази част се прилагат, когато класификацията на кланичните трупове на свине се извършва с уреда „Hennessy Grading Probe 2“ (HGP 2).
               
            
               
                  2.
               
               
                  При отражателната спектроскопия със сондата Hennessy се записват профилите на измерванията, гененирани от записа на разстоянията на проникване заедно с обратно разсеяните светлинни сигнали, в части от милиметри,.
               
            
               
                  3.
               
               
                  Подбират се специфични широчини на оптичната лента с цел получаване на най-добрите данни между и в рамките на различните тъкани от обективно анализираните видове.
               
            
               
                  4.
               
               
                  Уредът Hennessy Grading Probe трябва да е снабден със сонда с диаметър 5,95 mm с острие от 6,3 mm, съдържаща фотодиод (Siemens LED от вида LYU 260-ЕО и фотоприемник от типа 58 MR) и с измервателен обхват между 0 и 120 mm.
               
            
               
                  5.
               
               
                  Резултатите от измерванията се преобразуват в оценено съдържание на постно месо с помощта на самия HGP2, както и на компютър, свързан към него.
               
            
               
                  6.
               
               
                  Съдържанието на постно месо в кланичните трупове се изчислява по следната формула:
                  
                     
                  където:
                  
                              GP2_F1
                           
                           
                              :
                           
                           
                              дебелината на сланината на гърба (включително кожата) в милиметри, измерена на 8 cm от линията на разполовяване непосредствено зад последното ребро
                           
                        
                              GP2_F2
                           
                           
                              :
                           
                           
                              дебелината на сланината на гърба (включително кожата) в милиметри, измерена на 6 cm от линията на разполовяване, с 12 cm по-близо до главата в сравнение с F1
                           
                        
                              GP2_M
                           
                           
                              :
                           
                           
                              дебелината на мускула, измерена по същото време и на същото място като F2.
                           
                        
            
               
                  7.
               
               
                  Тази формула важи за кланични трупове с тегло между 50 и 120 килограма.
               
            ЧАСТ III
      
         Autofom III
      
      
               
                  1.
               
               
                  Правилата в тази част се прилагат, когато класификацията на кланичните трупове на свине се извършва с уреда „AutoFOM III“.
               
            
               
                  2.
               
               
                  Autofom III се основава на ултразвукова технология и предоставя цифровизирано 3-D сканиране на кланичния труп. Ултразвуковото изображение се генерира чрез 16 датчика, вградени в матрица от неръждаема стомана.
               
            
               
                  3.
               
               
                  Съдържанието на постно месо в кланичните трупове на свине съгласно референтния метод на Съюза се предвижда чрез формула въз основа на онлайн променливи, извлечени от изображение, направено с ултразвук. От анализа на изображението се получават повече от 50 онлайн променливи. Статистическият анализ свежда информацията до два компонента, всеки от които е линейна комбинация от едни и същи шест онлайн променливи. Окончателната формула се изразява чрез онлайн променливи:
                  
                     
                  където:
                  
                              R2P4
                           
                           
                              :
                           
                           
                              p2_selected_fat_mm. Размерът на сланината P2 на избраната позиция в mm.
                           
                        
                              R2P11
                           
                           
                              :
                           
                           
                              minpair_value. Спрямо вектора с напречно сечение се прилага филтрираща маска, която избира два региона на 14 cm един от друг. Това е минималната стойност на резултата на векторния филтър.
                           
                        
                              R2P12
                           
                           
                              :
                           
                           
                              P2_skew. Отношение между избрания P2 и неизбрания P2. Действително използваната точка се намира малко по-близо до центъра, за да се предвиди по-голямо допустимо отклонение на стойността при много наклонени кланични трупове. Стойността е винаги по-голяма или равна на 1,0.
                           
                        
                              R2P15
                           
                           
                              :
                           
                           
                              minpair_value v2. Втора версия на minpair value.
                           
                        
                     Месо/ребро — интерфейс
                  
                  
                              R3P5
                           
                           
                              :
                           
                           
                              max_meat_mm. Максимален размер на месото. Максимална позиция на ребрата минус минимална позиция на сланината, преобразувана в mm.
                           
                        
                     Fat 1 Inter-fat интерфейс
                  
                  Слоят fat1 се измерва на бута и на петото до шестото ребро. Тези точки се наричат Б точки.
                  
                              R4P3
                           
                           
                              :
                           
                           
                              fat1_p2_selected. Измерванията fat 1 на избраната точка P2.
                           
                        
            
               
                  4.
               
               
                  Тази формула важи за кланични трупове с тегло между 50 и 120 килограма.
               
            ЧАСТ IV
      
         Fat-O-Meat'er II (FOM II)
      
      
               
                  1.
               
               
                  Правилата в тази част се прилагат, когато класификацията на кланичните трупове на свине се извършва с уреда „Fat-O-Meat'er II“ (FOM II).
               
            
               
                  2.
               
               
                  Уредът е нова версия на системата за измерване Fat-O-Meat'er. FOM II се състои от оптична сонда с нож, устройство за измерване на дебелината с измервателен обхват между 0 и 125 mm и табло за събиране и анализ на данни — компютър Carometec Touch Panel i15 (защита срещу проникване IP69K). Резултатите от измерванията се преобразуват в съдържание на постно месо от самия уред FOM II.
               
            
               
                  3.
               
               
                  Съдържанието на постно месо в кланичните трупове се изчислява по следната формула:
                  
                     
                  където:
                  
                              FOM_F1
                           
                           
                              :
                           
                           
                              дебелината на сланината на гърба в милиметри, измерена на 8 cm от линията на разполовяване на кланичния труп между третия и четвъртия последни лумбални прешлени;
                           
                        
                              FOM_F2
                           
                           
                              :
                           
                           
                              дебелината на сланината на гърба в милиметри, измерена на 6 cm от линията на разполовяване на кланичния труп между третото и четвъртото последни ребра.
                           
                        
                              FOM_M
                           
                           
                              :
                           
                           
                              дебелина на мускула в милиметри, измерена в същото време и в същата точка като F2.
                           
                        
            
               
                  4.
               
               
                  Тази формула важи за кланични трупове с тегло между 50 и 120 килограма.
               
            ЧАСТ V
      
         Hennessy Grading Probe 7 (HPG 7)
      
      
               
                  1.
               
               
                  Правилата в тази част се прилагат, когато класификацията на кланичните трупове на свине се извършва с уреда „Hennessy Grading Probe 7 (HGP 7)“.
               
            
               
                  2.
               
               
                  При отражателната спектроскопия със сондата Hennessy се записват профилите на измерванията, генерирани от записа на разстоянията на проникване заедно с обратно разсеяните светлинни сигнали, в части от милиметри.
               
            
               
                  3.
               
               
                  Подбират се специфични широчини на оптичната лента с цел получаване на най-добрите данни между и в рамките на различните тъкани от обективно анализираните видове.
               
            
               
                  4.
               
               
                  Уредът Hennessy Grading Probe трябва да е снабден със сонда с диаметър 5,95 mm с острие от 6,3 mm, съдържаща фотодиод (Siemens LED от вида LYU 260-ЕО и фотоприемник от типа 58 MR) и с измервателен обхват между 0 и 120 mm.
               
            
               
                  5.
               
               
                  Резултатите от измерванията се преобразуват в оценено съдържание на постно месо с помощта на самия HGP7, както и на компютър, свързан към него.
               
            
               
                  6.
               
               
                  При оценката на измервателната крива има само малки разлики между HGP 2 и HGP 7.
               
            
               
                  7.
               
               
                  Съдържанието на постно месо в кланичните трупове се изчислява по следната формула:
                  
                     
                  където:
                  
                              GP7_F1
                           
                           
                              :
                           
                           
                              дебелината на сланината на гърба (включително кожата) в милиметри, измерена на 8 cm от линията на разполовяване непосредствено зад последното ребро.
                           
                        
                              GP7_F2
                           
                           
                              :
                           
                           
                              дебелината на сланината на гърба (включително кожата) в милиметри, измерена на 6 cm от линията на разполовяване и на 12 cm в посока към главата в сравнение с F1.
                           
                        
                              GP7_M
                           
                           
                              :
                           
                           
                              дебелината на мускула, измерена по същото време и на същото място като F2.
                           
                        
            
               
                  8.
               
               
                  Тази формула важи за кланични трупове с тегло между 50 и 120 килограма.